**Spojené voľby - špeciálny spôsob hlasovania voličov v izolácii alebo karanténe z dôvodu COVID-19**

**V spojených** **župných a komunálnych voľbách sa bude uplatňovať postup podľa**[**zákona č. 185/2022 o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase.**](https://www.slov-lex.sk/pravne-predpisy/SK/ZZ/2022/185/)**Znamená to, že budú zriadené špeciálne volebné komisie a voliči v izolácii alebo karanténe z dôvodu ochorenia COVID-19 budú môcť hlasovať doma do špeciálnej volebnej schránky.**

Dôvodom aktivácie zákona o špeciálnom spôsobe hlasovania je, že k 30. septembru 2022 platí [**vyhláška Úradu verejného zdravotníctva SR č. 33/2022, ktorou sa nariaďujú opatrenia pri ohrození verejného zdravia k izolácií osôb pozitívnych na ochorenie COVID-19 a karanténe osôb, ktoré prišli do úzkeho kontaktu s osobou pozitívnou na ochorenie COVID-19. (PDF, 281 kB)**](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_33.pdf)

Ministerstvo vnútra SR vydalo v tejto súvislosti **usmernenia pre okresné úrady a určené obce,** ktoré upravuje utvorenie špeciálnej volebnej komisie a uskutočnenie jej prvého zasadnutia.

**Špeciálne volebné komisie budú fungovať v 315 špeciálnych volebných obvodoch so sídlom v určených obciach a budú najmenej osemčlenné.**Zoznam určených obcí, ktoré sú sídlom špeciálnej volebnej komisie, je [**prílohou zákona**](https://www.slov-lex.sk/pravne-predpisy/prilohy/SK/ZZ/2022/185/20220531_5419285-2.pdf).

Sídlo okresnej volebnej komisie: Nové Zámky

Sídlo špeciálnej volebnej komisie: Komjatice

Zoznam obcí a vojenských obvodov patriacich do územia špeciálneho volebného obvodu:

* Komjatice
* Černík
* Lipová
* Mojzesovo
* Rastislavice
* Uľany nad Žitavou
* Veľký Kýr

**Dôležité termíny, ktoré vyplývajú zo zákona pre politické subjekty a obce:**

* Politická strana alebo koalícia, ktorá podala kandidátnu listinu pre voľby do obecného zastupiteľstva určenej obce, môže do tejto komisie delegovať po jednom členovi. **Oznámenie o delegovaní člena doručí politická strana alebo koalícia starostovi určenej obce najneskôr do nedele 9. októbra, a to listinne alebo elektronicky (emailom).** Náhradníka politické subjekty nenominujú.
* Z uvedeného dôvodu je potrebné, aby **určená obec najneskôr v pondelok 3. októbra  zverejnila na svojej úradnej tabuli a na webovom sídle, ak ho má zriadené, emailovú adresu na doručovanie oznámení o delegovaní člena do špeciálnej volebnej komisie.**
* **Prvé zasadnutie špeciálnej volebnej komisie zvolá starosta určenej obce tak, aby sa uskutočnilo najskôr v pondelok 17. októbra a najneskôr v stredu 19. októbra.**

Určená obec je povinná zabezpečiť na činnosť špeciálnej volebnej komisie okrem iného **respirátory a dezinfekčný prostriedok na ruky** a poskytnúť členom miestnosť, v ktorej sa budú zdržiavať v čase, keď nebudú vyslaní k voličom.

**Oprávnený volič podľa zákona o špeciálnom spôsobe hlasovania je**

* osoba, ktorá má právo hlasovať v spojených voľbách podľa zákona o podmienkach výkonu volebného práva a ktorá má ku dňu vykonania spojených volieb nariadenú karanténu alebo izoláciu z dôvodu ochrany verejného zdravia pred ochorením COVID-19
* osoba, ktorá v deň konania spojených volieb žije s oprávneným voličom v spoločnej domácnosti.

**Upozorňujeme, že hlasovanie do špeciálnej volebnej schránky je iba vo vzťahu k ochoreniu COVID-19. Prekážkou práva voliť je tak naďalej zákonom ustanovené obmedzenie osobnej slobody z dôvodu ochrany verejného zdravia v iných prípadoch ako COVID-19.**

**Volič, ktorý sa nemôže dostaviť do volebnej miestnosti zo závažných, najmä zdravotných dôvodov, má právo požiadať o vykonanie hlasovania do prenosnej volebnej schránky štandardne podľa zákona o výkone volebného práva.**

**Ako sa hlasuje do špeciálnej schránky:**

* **Oprávnený volič podáva žiadosť o špeciálny spôsob hlasovania zapisovateľovi miestnej/mestskej volebnej komisie obce svojho trvalého pobytu sám alebo prostredníctvom inej osoby.** Urobiť tak môže **telefonicky**v úradných hodinách obce svojho trvalého pobytu. **Žiadosť môže podať najneskôr do piatku 28. októbra do 12.00 h.**
* **Obec zverejní kontakt na zapisovateľa najneskôr v pondelok 24. októbra** na úradnej tabuli obce a na svojom webovom sídle, ak ho má zriadené.
* Volič  týmto spôsobom hlasuje **v mieste svojho trvalého pobytu** alebo na inej adrese, ktorú v žiadosti oznámi. Adresa tohto miesta sa však musí nachádzať na území volebného obvodu pre voľby poslancov obecného zastupiteľstva podľa miesta trvalého pobytu voliča.
* Hlasovanie zabezpečia vždy dvaja vyslaní členovia špeciálnej volebnej komisie.
* **Špeciálny spôsob hlasovania sa nevykonáva v zdravotníckom zariadení, v ktorom sa poskytuje ústavná starostlivosť na lôžku.**
* **zapisovateľka miestnej volebnej komisie:**
* **BEATA PORUBSKÁ**
* Kontakt
* Telefón: 035/6591 213, 0903 391 213
* Email: [porubska@komjatice.sk](mailto:porubska@komjatice.sk) - Do predmetu správy odporúčame uviesť: **Voľby 2022**
* Adresa: Obec Komjatice, Obecný úrad Komjatice, Nádražná 344/97, 941 06 Komjatice
* Do predmetu správy odporúčame uviesť: **Voľby 2022**